สะท้อนมุมมองผู้บริโภค รัฐแก้ลำ หวยแพง ท่าดีทีเหลว
กว่า 4 ปีที่รัฐบาล คสช.งัดมาตรการแก้ปัญหาการขายสลากกินแบ่งรัฐบาลเกินราคา หรือปัญหา หวยแพง เพื่อหวังจะ คืนความสุข ให้ประชาชนคอหวยที่ต้องถูก มัดมือชก มานับทศวรรษนั้น,แม้คณะกรรมการ (บอร์ด) สลากกินแบ่งรัฐบาล จะระดมมาตรการ แก้ลำ หวยแพงสารพัดมาตรการ ทั้งจัดพิมพ์สลากเพิ่มจนจ่อจะ 100 ล้านฉบับอยู่รอมร่อ การยกเลิกการเป็นตัวแทนจำหน่าย สลายกลุ่ม 5 เสือนอนกิน ไปจนถึงจับปรับดำเนินคดีขั้นเด็ดขาด และล่าสุดเตรียมจัดพิมพ์สลากรวมชุดเสียเอง,แต่ถึงวันนี้ที่กำลังก้าวสู่ปีใหม่ 2562 ปัญหาการขายสลากเกินราคาดูไม่ได้ลดลงไปแม้แต่น้อย มิหนำซ้ำยังแพงหูดับตับไหม้หนักขึ้นไปอีก สลากรวมชุดของสำนักงานสลากกินแบ่งฯ ที่ตั้งใจใช้สยบปัญหาหวยแพงกลับกลายเป็นการส่งเสริมให้พ่อค้ารวมชุดได้ง่ายขึ้นไปอีก จากที่เคยรวมชุดกันได้แค่ 2-3 ชุด กลายเป็น 10-20 ชุด ง่ายขึ้นไปอีก,**********,น.ส.สายสุรางค์ วรสูตร (โน๊ต) อาชีพพนักงานบริษัท,ปกติแล้วเป็นคนซื้อสลากน้อยมาก ไม่ทุกงวด เนื่องจากซื้อแล้วไม่ค่อยถูก และคิดว่าเป็นคนไม่มีดวงทางด้านนี้ ดังนั้นการซื้อสลากในแต่ละครั้ง มีสาเหตุมาจากความฝัน มีเพื่อนบอกต่อเลขเด็ดเลขดัง หรือไม่ก็ซื้อเลขตรงกับวันเกิดของตนเอง หรือคนในครอบครัว จึงไม่ได้ซื้อตามทุกงวด,ในรอบปีนี้ซื้อสลากแล้วเฉลี่ยงวดละ 4-5 ใบ ราคาใบละ 80-100 บาท ที่ต้องยอมซื้อแพงในบางครั้ง เพราะคนขายอ้างว่า รับมาแพง และเป็นเลขเด็ดของงวดนั้นๆ แต่ก็ไม่เคยถูกเลย ได้แต่เฉียดๆเลขท้าย 2 ตัวเท่านั้น ทำให้คิดว่า ไม่อยากซื้อสลากอีกต่อไปแล้ว เพราะมีราคาแพงและยังถูกรางวัลยากอีกด้วย,สำหรับผลงานของสำนักงานสลากฯในรอบปีนี้ คิดว่า สอบตก เพราะยังขายเกินราคา 80 บาท ซึ่งเป็นราคาที่ทางการควบคุม เพราะทางการไม่ควบคุม,ส่วนความเห็นว่า ควรจะปิดสำนักงานสลากฯหรือไม่ ดิฉันคิดว่า ไม่ควรปิด เพราะสลากยังเป็นที่พึ่งของคนที่ชอบเสี่ยงดวง และอยากรวย ทำให้มีความหวังทุกงวด ทุกคนก็อยากเป็นเศรษฐีเงินล้านเหมือนกัน หากปิดสำนักงานสลากฯไปแล้ว ก็ไม่มีหนทางอื่นให้เลือก,จึงคิดว่า สำนักงานสลากฯควรปรับปรุงราคาขายให้ยุติธรรม ไม่ว่าจะซื้อ 1 ใบ หรือซื้อสลากชุด ก็ควรขายในราคา 80 บาทถึงจะดีที่สุด,น.ส.ญดาธร พันธุ์ยาง (มะนาว) อาชีพพนักงานบริษัท,เป็นคนชอบเสี่ยงโชคอยู่แล้ว และซื้อทั้งสลากกินแบ่งรัฐบาล และหวยใต้ดินหรือเบอร์ทองกับเพื่อนๆ เพื่อเสี่ยงโชคเล็กๆน้อยๆ ตามประสาคนหาเช้ากินค่ำ โดยในแต่ละงวดจะซื้อสลากของรัฐบาลไม่เกิน 500 บาท หรือเดือนละ 1,000 บาท ส่วนหมายเลขที่ซื้อก็แล้วแต่ความฝัน คำทำนาย หรือเลขเด็ดเลขดัง,เลขที่ซื้อจะเป็นเลขที่ตัวเองชอบเป็นพิเศษ เช่น วันเกิด ปี พ.ศ. เลขที่บ้าน เลขทะเบียนรถยนต์ ซึ่งคิดเลขใกล้ตัวจะออกบ่อยที่สุด โดยเมื่องวดวันที่ 1 พ.ย.ที่ผ่านมา เพิ่งถูกเลขท้าย 2 ตัว ได้รับเงิน 2,000 บาท และที่ดีใจสุดๆคือเคยถูกสลากรางวัลที่ 5 แต่หลายปีมาแล้ว ทำให้มีเงินไปใช้หนี้บัตรเครดิต เดินทางท่องเที่ยว และไปทำบุญ จึงมีความหวังว่า ตนเองมีโชคและจะถูกรางวัลใหญ่กว่านี้,การซื้อสลากกินแบ่งรัฐบาล จึงถือเป็นทางเลือกของคนที่ต้องการเสี่ยงโชค ไม่ใช่เรื่องของการเล่นพนัน หรือมอมเมา ที่ต้องลงทุนมากกว่าการซื้อสลาก เช่น การเล่นพนันในบ่อนกาสิโน จึงสนับสนุนให้มีสลากกินแบ่งรัฐบาลอยู่ต่อไป แต่ควรปรับปรุงเงินรางวัล เช่น รางวัลเลขหน้า 3 และเลขท้าย 3 ได้รับเงินรางวัลเพียงรางวัลละ 4,000 บาทคิดว่าน้อยไป เช่นเดียวกันรางวัลเลขท้าย 2 ตัว ได้รับเงิน 2,000 บาท,โดยเฉพาะรางวัลข้างเคียงรางวัลที่ 1 มีเพียง 2 รางวัล ได้รับเงินรางวัลละ 100,000 บาท น่าจะเพิ่มขึ้นเป็นรางวัลละ 1 ล้านบาท และลดเงินรางวัลที่ 1 จาก 6 ล้านบาท ลงมาเหลือ 4 ล้านบาท,น.ส.สมพร พุฒซ้อน ,อาชีพพนักงานทำความสะอาด,ซื้อสลากทุกงวด แต่ซื้อไม่มาก และคิดว่าราคาสลากใบละประมาณ 80-100 บาทยังสามารถพอรับได้ เพราะเข้าใจว่าทุกอย่างมันมีต้นทุน ต้องรับซื้อเขามาอีกทอดหนึ่ง ซึ่งมันผ่านหลายขั้นตอน แต่ถ้าราคาเกิน 100 บาทขึ้นไปคิดว่าเป็นราคาแพงเกินไป และเป็นการเอาเปรียบคนซื้อ,ส่วนวิธีแก้ไขปัญหาราคาสลากแพง โดยการเปิดขายสลากออนไลน์ก็เป็นหนึ่งในทางออกที่ดี เนื่องจากสลากออนไลน์สามารถเลือกตัวเลขที่เราต้องการซื้อได้เอง รวมทั้งยังมีโอกาสถูกรางวัลมากกว่า และยังมีราคาถูกกว่าสลากที่เป็นใบอีกด้วย,หากถามว่า อยากให้ปิดสำนักงานสลากฯหรือไม่ ส่วนตัวคิดว่าคงไม่ต้องถึงกับปิด แต่ตนอยากให้รัฐบาลขายทั้งสลากออนไลน์ และสลากเป็นใบๆควบคู่กันไป เพื่อเพิ่มทางเลือกให้ผู้ซื้อได้,ตัดสินใจ และยังเป็นการเพิ่มโอกาสในการถูกรางวัลอีกด้วย หากถูกรางวัลทั้งสองทาง ส่วนตนปกติจะถูกรางวัลบ่อยมาก เกือบทุกงวดแต่ถูกเพียงแค่เลขท้าย 2 ตัว รางวัลใหญ่ไม่ถูกสักที,นายษรภักษ์ คงเจริญ ,อาชีพข้าราชการ,สลากราคาแพงส่งผลกระทบต่อผมมากเลยครับ เพราะซื้อสลากทุกงวด ส่วนมากขายเกินราคาที่รัฐบาลกำหนดไว้ใบละไม่เกิน 80 บาท โดยอ้างว่า ต้องรับสลากจากคนกลาง อาทิ ยี่ปั๊ว ซาปั๊ว เป็นต้น ทำให้ต้องขายสลากราคาแพง เพราะรับซื้อมาในราคาสูง และถ้าหากรวมเป็นสลากเลขชุดแล้ว ราคาก็จะสูงขึ้นไปอีกใบละ 120 บาท ทุกวันนี้กัดฟันซื้อสลาก เพราะอยากถูกรางวัลที่ 1 อยากรวยเหมือนคนอื่นบ้าง,ผมคิดว่าวิธีการแก้ไขปัญหาคือ ควรไม่ให้มีคนเดินขายสลากเร่ร่อน เนื่องจากตรวจสอบเรื่องราคาได้ยาก โดยควรตั้งจุดขายให้ชัดเจนว่า ในประเทศจะมีกี่จุด กำหนดโควตาให้คนที่ขายแต่ละจุดอย่างชัดเจน,เรื่องสลากออนไลน์เห็นด้วยว่าควรทำ เป็นวิธีการที่ดี ผู้ซื้อสามารถเลือกเลขที่ต้องการได้ และราคาสลากที่ขายออกไปก็จะเท่ากัน แต่ทุกวันนี้มันทำยาก เพราะเรื่องสลากมันเกี่ยวข้องกับผลประโยชน์ของคนบางกลุ่ม,นายวิชาญ สีสังข์ ,อาชีพรับจ้าง,ราคาสลากที่ขายแพงมากๆ มีผลกระทบต่อเงินในกระเป๋าของผมอย่างมาก เพราะถ้าราคาแพงมากเกินไป จากใบละ 80 บาท ขึ้นไปเป็น 120-150 บาท ผมก็ไม่อยากซื้อ ทุกวันนี้ซื้อสลากทุกงวดแต่ไม่ค่อยถูก เคยซื้อสูงสุดถึง 350 ใบ หมดเงินเป็นแสนๆก็ยังไม่ถูกเลย,สำหรับส่วนตัวคิดว่า ควรยกเลิกสลากที่ทำเป็นใบๆ เพราะส่วนใหญ่ขายราคาแพงกว่าราคาที่รัฐบาลกำหนดไว้ 80 บาท โดยอ้างว่า ไม่ได้ซื้อสลากจากรัฐบาลโดยตรง และรับซื้อมาหลายทอดจากพ่อค้าคนกลางทำให้ต้องขายราคาแพง,รัฐบาลควรส่งเสริมการทำสลากออนไลน์แทนการขายสลากแบบใบอย่างจริงจัง โดยติดตั้งตู้กดสลากตามจุดต่างๆในสถานที่สำคัญ อาทิ สถานที่ราชการ ห้างสรรพสินค้า เป็นต้น เพื่อให้ทุกคนได้เข้าถึงสลากในราคายุติธรรม ,นอกจากนี้ รัฐบาลยังสามารถประหยัดงบประมาณในการพิมพ์สลากแบบใบ คนที่ชอบซื้อสลากก็จะได้เลขที่ต้องการ ในราคาที่เท่าเทียมกัน และไม่ถูกเอาเปรียบจากพ่อค้า ดังเช่นในปัจจุบันที่มีการขายเกินราคาจำนวนมาก,น.ส.พิชญ์ญานันท์ ปัทมภิรมย์ (แอน) ,อาชีพพนักงานบริษัท,เป็นคนหนึ่งที่ซื้อสลากกินแบ่งรัฐบาล หรือลอตเตอรี่ทุกงวด งวดละ 1,000-1,500 บาท ซื้อทั้งหวยชุด หวยใบละ 80 บาท เพราะการซื้อลอตเตอรี่ถือเป็นความหวังของตัวเอง ที่อยากมีเงินหลักล้าน เพื่อชีวิตครอบครัว พ่อ แม่ จะมีความเป็นอยู่ที่ดีขึ้น,ส่วนราคาใบละ 80 บาท ไม่ถือว่าแพง และขายหวยชุดก็ไม่แพงมาก แต่เพราะพ่อค้าแม่ค้า เขาต้องหากำไรเพื่อความอยู่รอด ขายใบละ 80 บาท กำไรน้อยมาก แต่ขายเป็นชุดพอมีกำไร ในยุคปัจจุบันค่าใช้จ่ายในชีวิตประจำวันปรับเพิ่มขึ้นหมดแล้ว ทั้งค่ารถเมล์ ค่าอาหาร เป็นต้น ฉะนั้นลอตเตอรี่จะถูกหรือแพง ก็ซื้อ เพราะเป็นความหวัง,สำหรับปัญหาหวยแพง สำนักงานสลากฯก็ต้องแก้ไขให้ได้ด้วยการลดต้นทุนการผลิตให้เหมาะสม เพราะหากจะยุบสำนักงานสลากฯคงเป็นไปไม่ได้ เพราะคนไทยชอบเสี่ยงโชค ไม่เล่นหวยรัฐบาล ก็ต้องมีหวยหุ้น หวยจากต่างประเทศ เพราะยุคนี้ ยุคออนไลน์ เล่นหวยที่ไหนก็ได้,ส่วนประเด็นหวยออนไลน์นั้น คงถึงเวลาที่ต้องนำมาเล่นได้แล้ว เพราะพฤติกรรมผู้บริโภคในยุคปัจจุบัน ยุคดิจิทัล โดยเชื่อว่า เมื่อมีหวยออนไลน์ หวยใต้ดินจะค่อยๆหมดไป แต่รัฐบาลต้องควบคุมการเล่นหวยออนไลน์ให้ดี เพราะเหมือนเป็นดาบสองคม หวยออนไลน์ ทำให้คนทุกเพศทุกวัยเข้าถึงง่ายมาก,ดังนั้น ก็ต้องหาวิธีการกำกับให้ดี ซึ่งการซื้อหวยออนไลน์ด้วยการกำกับวงเงินซื้อ ไม่เกิน 1,000 บาทต่องวด ก็น่าจะเป็นทางออกอีกทาง,นายประเทือง ตั้งเสรีวงศา (ไต๋) ,อาชีพค้าขาย,ปกติจะซื้อลอตเตอรี่จากคนขายที่ปั่นจักรยานมาเร่ขาย มักจะเจอราคาใบละ 100 บาทเป็นประจำ คนขายก็อ้างว่า ขอเป็นค่าเดินทาง หากเป็นเลขสวย หรือเลขที่ต้องการ ผมก็จะยอมจ่าย แต่ถ้างวดนั้นไม่มีเลขที่อยู่ในใจ ผมจะเลือกเสี่ยงโชคในวันที่ใกล้หวยออก เพราะคนซื้อจะมีอำนาจต่อรองเพิ่มขึ้น ราคาสลากจะถูกลง หรือไม่คนขายก็จะยอมแยกชุดออกมาแบ่งขาย ต่างจากช่วงวันแรกๆที่จะขายยกชุดอย่างเดียวและขายในราคาที่สูงกว่าปกติ,ที่ผ่านมา ช่วงที่รัฐบาลเข้มงวดมากหน่อย ราคาก็ปรับลงมาขายที่ 80 บาทได้ แต่ก็เป็นช่วงสั้นๆแล้วเงียบกันไป,ทั้งนี้ เจ้าใหญ่ๆจะขายในราคา 80 บาทได้ ส่วนรายย่อยหรือพวกเร่ขายก็จะต้องบวกเพิ่มขึ้น เพราะรับเขามาอีกที ถ้ามีหวยออนไลน์คิดว่า น่าจะช่วยให้ขายสลากได้ตามราคาที่กำหนด เหมือนซื้อของตามร้านสะดวกซื้อ ที่ราคาถูกกำหนดตายตัวเอาไว้แล้ว,อย่างไรก็ตาม คิดว่าหวยออนไลน์คงจะเกิดได้ยาก เพราะพวกยี่ปั๊วคงไม่ยอม เนื่องจากจะขาดรายได้ไป ส่วนสำนักงานสลากฯคิดว่ายังต้องมีอยู่ต่อไป เพราะตั้งแต่เกิด,มาก็เห็นสลากวางขายในท้องตลาด และไม่เห็นว่าการยุบสำนักงานสลากฯทิ้งไป จะมีประโยชน์อะไร และที่สำคัญ ทุกวันที่ 1 และ 16 ของเดือน สำนักงานสลากฯก็ยังทำหน้าที่ออกหวยให้ประชาชนได้ลุ้นและมีความบันเทิงได้อีกวัน,นายนุวัต ไวฑูรเกียรติ (เม้ง) ,อาชีพพนักงานบริษัท,คุณแม่ตอนนี้อายุ 78 ปี ปกติท่านจะซื้อลอตเตอรี่เป็นประจำ มีอยู่ช่วงหนึ่งราคาลงไปอยู่ที่ 80 บาท ท่านจะแฮปปี้มากๆ แต่ช่วงหลังมานี่ก็กลับไปแพงเหมือนเดิม,คุณแม่มักจะมาบ่นให้ฟังเสมอเรื่องปัญหาหวยแพง ท่านเคยเดินหาเลขที่ต้องการตามแผงในห้างสรรพสินค้า คนขายบอกราคา 120 บาท ต่อราคาที่ 100 บาท เขาบอก ไม่ขาย ทำเอาคุณแม่อึ้งไปเลย,ลอตเตอรี่เป็นสินค้าที่มีราคาชัดเจน เหมือนกาแฟที่ติดราคาไว้ที่ 50 บาท คนซื้อก็ควรจ่ายที่ 50 บาท ไม่ใช่ต้องไปจ่ายในราคา 60 บาท หากเจอขายแพงแล้วจะไปฟ้องเจ้าหน้าที่แจ้งจับก็เสียเวลา คนซื้อก็มักจะเลือกวิธีไม่ซื้อ แล้วไปหาแผงใหม่แทน ปัญหาจึงแก้ไม่ได้เพราะยังมีคนที่ยอมซื้ออยู่,ส่วนการขายหวยออนไลน์นั้น คิดว่าคนสูงอายุคงไม่สนุก เพราะไม่ตรงกับพฤติกรรมที่เคยชิน เช่น การได้เดินไปแผงเลือกซื้อเลขที่ต้องการ ได้คุยกับคนขาย แผงนี้ไม่มีเลขที่ต้องการก็ไปหาแผงอื่น เป็นความลุ้นและสนุกกับการหาเลขที่ต้องการ,ต่อข้อถามที่ว่าควรจะมีสำนักงานสลากกินแบ่งรัฐบาลต่อไปหรือไม่ คุณเม้ง ตอบว่า ควรจะมีต่อไปเพราะสร้างรายได้ให้รัฐจำนวนมาก และมองว่าจริงๆแล้วปัญหาไม่ได้อยู่ที่สำนักงานสลากฯ แต่อยู่ที่กลไกการกระจายสินค้ามากกว่า และที่สำคัญคือตัวผู้บริโภคเองที่ยอมซื้อในราคาที่แพงกว่า 80 บาท เพราะต้องการเลขสวยๆ ถ้าทุกคนพร้อมเพรียงกันไม่ซื้อหวยที่ขายเกินราคา สุดท้ายก็ต้องกลับมาขายที่ 80 บาท,นางอริศรา กองไทย (โอ้) ,อาชีพพนักงานบริษัท,ไม่ชอบซื้อสลากกินแบ่งรัฐบาล และไม่เล่นหวยใต้ดิน เพราะรู้สึกว่าตัวเองเป็นคนไม่มีโชคทางด้านนี้ และคิดว่ารายได้จากการทำงานถือเป็นสิ่งที่แน่นอน ไม่ต้องเสี่ยงดวง หรือเสี่ยงโชคใดๆทั้งสิ้น แต่ดิฉันก็ไม่ได้ปฏิเสธว่า ไม่เคยซื้อสลากกินแบ่งรัฐบาล เนื่องจากวันไหนฝันดี มีเลขเด็ดก็อยากลุ้นโชคในบางงวด,ที่ผ่านมา ไม่เคยถูกสลากกินแบ่งรัฐบาล หรือหวยใต้ดินเลย ทำให้รู้สึกเสียดายเงินที่ซื้อไป แต่ก็มีความหวังรวยเป็นเศรษฐี เพราะลงทุนเพียงเล็กน้อย สลากใบละ 80 บาท หากถูกรางวัลที่ 1 จะได้รับเงินรางวัลถึง 6 ล้านบาท ถือว่าถูกยากมากๆก็ต้องยอม,ความเห็นส่วนนั้น อยากเห็นสลากขายในราคายุติธรรมมากที่สุด คือใบละ 80 บาท ไม่ใช่ใบละ 100 บาท หรือ 150 บาทอย่างทุกวันนี้ และไม่เห็นด้วยกับสำนักงานสลากฯที่มีเลขชุดออกมาขาย เพราะยิ่งทำให้ประชาชนซื้อสลากแพงมากขึ้น โดยไม่รู้ว่าเงินที่จ่ายเพิ่มขึ้นจากการซื้อสลากไปตกอยู่ในมือของใคร เนื่องจากคนขายก็อ้างว่า รับแพง ก็ขายแพง ขณะที่สำนักงานสลากฯก็ไม่มีมาตรการควบคุมราคาอย่างชัดเจน จึงทำให้สลากมีราคาแพงขึ้นเรื่อยๆ และไม่อยากซื้อ,นางวิลัย พรหมรินทร์ ,อาชีพพนักงานทำความสะอาดและขายสลากกินแบ่งรัฐบาล,มีอาชีพเป็นพนักงานทำความสะอาดปั๊มน้ำมัน ปตท. พอมีเวลาว่าง เจ้าของปั๊มก็จ้างให้มาขายสลากกินแบ่งรัฐบาล จึงไม่ได้มีอาชีพขายสลากเป็นหลัก เพราะไม่มีเงินและไม่มีโควตาเหมือนกับพ่อค้าและแม่ค้ารายอื่นๆ โดยในแต่ละเดือนได้รับค่าจ้างทำความสะอาดวันละ 400 บาท มากกว่า,ค่าแรงงานขั้นต่ำ แต่เมื่อรวมกับรายได้จากการขายสลากแล้ว ก็มีรายได้เพิ่มขึ้นตามแต่เจ้าของปั๊มจะให้เป็นกรณีพิเศษ,แผงสลากที่ขายอยู่มีทั้งใบละ 80 บาท และเลขชุด 5 ใบ ราคา 500 บาท โดยในแต่ละงวดรับสลากมาขายประมาณ 1,000–1,500 ใบ ขายหมดทุกงวดไม่มีเหลือเลย โดยเฉพาะเลขชุดจะขายดีกว่าเลขใบ,ส่วนสลากที่ขายอยู่บนแผงนั้นคิดว่า ไม่ได้ขายเกินราคา เพราะมีราคา 80 บาทขายเป็นส่วนใหญ่ แต่ที่มีเลขชุด 5 ใบด้วยนั้น เพราะเจ้าของปั๊มซื้อมาจากเอเย่นต์แล้วขายต่ออีกทอดหนึ่ง.
แม้คณะกรรมการ (บอร์ด) สลากกินแบ่งรัฐบาล จะระดมมาตรการ แก้ลำ หวยแพงสารพัดมาตรการ ทั้งจัดพิมพ์สลากเพิ่มจนจ่อจะ 100 ล้านฉบับอยู่รอมร่อ การยกเลิกการเป็นตัวแทนจำหน่าย
หวยแพง,สลากกินแบ่งรัฐบาล,ทีมเศรษฐกิจ,ขายสลากเกินราคา,มุมมองผู้บริโภค,ข่าวทั่วไป